|  |
| --- |
|  |
|  **ΠΡΕΣΒΕΙΑ ΤΗΣ ΕΛΛΑΔΟΣ****ΔΟΥΒΛΙΝΟ**  |

 Δουβλίνο, 21 Μαΐου 2021

**ΠΡΟΚΗΡΥΞΗ ΘΕΣΗΣ ΦΥΛΑΚΑ - ΘΥΡΩΡΟΥ**

 Η Πρεσβεία της Ελλάδος στo Δουβλίνο, λαμβάνοντας υπ΄ όψιν τα διαλαμβανόμενα στο άρθρο 422 του Ν.4781/2021 (ΦΕΚ Α’31/28.02.2021) προκηρύσσει: μία (1) θέση υπαλλήλου, με καθήκοντα **Φύλακα-Θυρωρού** και με διετή σύμβαση εργασίας.

Α. Οι υποψήφιοι θα πρέπει να πληρούν τις ακόλουθες προϋποθέσεις:

1. Κατώτατο όριο ηλικίας το 21Ο έτος, συμπληρωμένο και ανώτατο το 60ο .
2. Μόνιμος κάτοικος ή υπήκοος Ιρλανδίας.
3. Πιστοποιητικό εκπλήρωσης στρατιωτικών υποχρεώσεων (για τους άρρενες υποψηφίους).
4. Απολυτήριο Δευτεροβάθμιας εκπαίδευσης.
5. Πολύ καλή γνώση της ελληνικής & αγγλικής.
6. Σχετική προϋπηρεσία, θα αποτελέσει πρόσθετο προσόν.
7. Χρήση Η/Υ
8. Συστατικές επιστολές
9. Άδεια οδήγησης (η κατοχή Επαγγελματικής Άδειας Οδήγησης θα αξιολογηθεί ιδιαιτέρως).

Β. Οι ενδιαφερόμενοι θα πρέπει να αποστείλουν στην Ελληνική Πρεσβεία Δουβλίνου, στην ηλεκτρονική διεύθυνση: gremb.dub@mfa.gr ( υπόψη κας Χοτζόγλου) έως και την Δευτέρα 7 Ιουνίου 2021, αίτηση συνοδευόμενη από τα απαραίτητα δικαιολογητικά, ήτοι:

1. Βιογραφικό σημείωμα.

2. Φωτοαντίγραφο ταυτότητος ή διαβατηρίου/ για τους μονίμους κατοίκους φωτοαντίγραφο διαβατηρίου ή ταυτότητος και αριθμό ασφάλισης (PPS No) .

3. Φωτοαντίγραφα πιστοποιητικών που αποδεικνύουν την κατοχή των απαιτουμένων προϋποθέσεων, ως ανωτέρω αναφέρονται στο σημείο Α.

4. Αντίγραφο ποινικού μητρώου.

Οι αποδοχές για την προς πλήρωση θέση καθορίζονται σύμφωνα με την ελληνική νομοθεσία.

 Οι υποψήφιοι που πληρούν τις προϋποθέσεις, θα ειδοποιηθούν εγκαίρως για να προσέλθουν στην Πρεσβεία, σε μεταγενέστερο χρόνο, εντός μηνός Ιουνίου 2021, προκειμένου να αξιολογηθούν για την προς πλήρωση θέση.